Henrik Opsahl

Henrik Henriksen Opsahl (født i Elverum 19. august 1835, død i Elverum 10. juni 1883) var gårdbruker på gården Østerhaug i Heradsbygd og ordfører i Elverum 1881-1883. Han var Venstremann. Som gårdbruker beskrives han som «stor skogeier og en uvanlig dyktig skogbruker.»

Sammen med blant andre Gunder Sætersmoen, Helge Berger og Helge Væringsaasen var han medeier i det norskfinske skogbruksselskapet Hallabolaget. Han hadde også eierinteresser i Odals Verk.

Sønnen Henrik jr (1868–1929), som overtok gården etter faren, var gift med Louise Sætersmoen, datter av ordfører og Halla-medeier Gunder Sætersmoen.

Referanser 

Norske bønder
Ordførere i Elverum